Source: https://www.riigiteataja.ee/akt/12846033
Timestamp: 2020-05-26 13:15:03+00:00

Document:
Politseiseaduse, Vabariigi Valitsuse seaduse, narkootiliste ja psühhotroopsete ainete ning nende lähteainete seaduse, politseiteenistuse seaduse ja kohtuekspertiisiseaduse muutmise seadus – Riigi Teataja
Politseiseaduse, Vabariigi Valitsuse seaduse, narkootiliste ja psühhotroopsete ainete ning nende lähteainete seaduse, politseiteenistuse seaduse ja kohtuekspertiisiseaduse muutmise seadus
Vastu võetud 07.06.2007
Vabariigi Presidendi 22. juuni 2007. a otsusega nr 155
§ 1. Politseiseaduses (RT 1990, 10, 113; RT I 2006, 21, 162) tehakse järgmised muudatused:
1) paragrahvi 8 lõike 3 punkt 3 ja § 114 tunnistatakse kehtetuks;
2) paragrahvi 12 lõike 1 punkt 5 muudetakse ja sõnastatakse järgmiselt:
« 5) alustab kriminaalmenetlust, teostab kohtueelset uurimist ja täidab muid ülesandeid, mis tulenevad kriminaalmenetluse seadustikust, ning teeb kriminalistikauuringuid;»;
3) paragrahvi 12 lõike 1 punktis 10 asendatakse sõnad «haldusõiguserikkumiste asjades» sõnaga «väärteoasjades»;
4) paragrahvi 13 lõike 1 punktis 4 asendatakse sõnad «haldusõiguserikkumiste» sõnaga «väärteo-».
§ 2. Vabariigi Valitsuse seaduse (RT I 1995, 94, 1628; 2007, 16, 77) § 59 lõiget 1 täiendatakse pärast sõna «prokuratuuri,» sõnaga «kohtuekspertiisi,».
§ 3. Narkootiliste ja psühhotroopsete ainete ning nende lähteainete seaduses (RT I 1997, 52, 834; 2006, 32, 247) tehakse järgmised muudatused:
1) paragrahvi 7 lõige 3 muudetakse ja sõnastatakse järgmiselt:
« (3) Kuriteo- või väärteoasjas asitõendiks olev või konfiskeerimisele kuuluv narkootiline või psühhotroopne aine või nende lähteaine antakse üle riiklikule ekspertiisiasutusele. Riiklikul ekspertiisiasutusel on õigus nimetatud aineid anda käesoleva seaduse § 5 lõikes 1 nimetatud õppeotstarbel kasutamiseks. Aine säilitamise, õppeotstarbel kasutamiseks üleandmise ja hävitamise korra kehtestab justiitsminister määrusega.»;
2) paragrahvi 9 lõikes 1 asendatakse sõnad «Kohtuekspertiisi ja Kriminalistika Keskus» sõnadega «riiklik ekspertiisiasutus»;
3) paragrahvi 9 lõiked 3 ja 4 muudetakse ja sõnastatakse järgmiselt:
« (3) Narkootiliste ja psühhotroopsete ainete lõpliku identifitseerimise inimpäritoluga bioloogilistest materjalidest tagab riiklik ekspertiisiasutus.
(4) Riiklik ekspertiisiasutus ja Ravimiamet võivad tellida analüüse kodu- ja välismaistest laboratooriumidest.»
§ 4. Politseiteenistuse seaduses (RT I 1998, 50, 753; 2007, 24, 126) tehakse järgmised muudatused:
1) paragrahvi 5 lõike 1 punktist 2 jäetakse välja sõnad «Kohtuekspertiisi ja Kriminalistika Keskuse direktor»;
2) paragrahvi 33 lõike 1 punkti 1 täiendatakse sõnadega «või teenistuskoha asutuse juhi loal riiklikus ekspertiisiasutuses;».
§ 5. Kohtuekspertiisiseaduses (RT I 2001, 53, 309; 2005, 39, 308) tehakse järgmised muudatused:
1) seadust täiendatakse §-ga 301 järgmises sõnastuses:
« § 301. Kohtuekspertiisi ja Kriminalistika Keskuse tegevuse lõpetamine
(3) Kõigis õigussuhetes, milles Eesti Vabariik on esindatud Eesti Kohtuarstliku Ekspertiisibüroo või Kohtuekspertiisi ja Kriminalistika Keskuse kaudu, esindab alates 2008. aasta 1. jaanuarist Eesti Vabariiki ümbernimetatud ja uue põhimääruse alusel tegutsev endine Eesti Kohtuarstlik Ekspertiisibüroo, millel kuni õigusaktide muutmiseni on ka neis sätestatud seniste riiklike ekspertiisiasutuste pädevus.»;
2) seadust täiendatakse §-ga 302 järgmises sõnastuses:
« § 302. Kohtuekspertiisi ja Kriminalistika Keskuse ametnike vabastamine asutuse tegevuse lõpetamisel
(4) Tähtaegselt töölepingu sõlmimiseks nõusoleku andnud töötajale ei maksta tema teenistusest vabastamisel avaliku teenistuse seaduse § 131 lõikes 1 sätestatud hüvitust.»
Käesoleva seaduse §-d 1–4 jõustuvad 2008. aasta 1. jaanuaril.

References: § 1
 § 114

§ 2
 § 59

§ 3
 § 5

§ 4

§ 5
 § 301
 § 302
 § 131